CELEX: C2004/118/57
Language: da
Date: 2004-04-30 00:00:00
Title: Domstolens kendelse (Tredje Afdeling) af 1. april 2004 i sag C-216/03, DLD Trading Company Import-Export, spol. s.r.o. mod Republikken Østrig (anmodning om præjudiciel afgørelse fra Landesgericht für Zivilrechtssachen Wien) (Præjudiciel — afvisning)

30.4.2004   
            
            
               DA
            
            
               Den Europæiske Unions Tidende
            
            
               C 118/31
            
         
      DOMSTOLENS KENDELSE
   
   (Tredje Afdeling)
   af 1. april 2004
   i sag C-216/03, DLD Trading Company Import-Export, spol. s.r.o. mod Republikken Østrig (anmodning om præjudiciel afgørelse fra Landesgericht für Zivilrechtssachen Wien) (1)
   
   (Præjudiciel - afvisning)
   (2004/C 118/57)
   Processprog: tysk
   I sag C-216/03, angående en anmodning, som Landesgericht für Zivilrechtssachen Wien (Østrig) i medfør af artikel 234 EF har indgivet til Domstolen for i den for nævnte ret verserende sag, DLD Trading Company Import-Export, spol. s.r.o. mod Republikken Østrig, at opnå en præjudiciel afgørelse vedrørende dels gyldigheden af Rådets forordning (EF) nr. 3316/94 af 22. december 1994 om ændring af forordning (EF) nr. 355/94 ved indførelse af en midlertidig undtagelsesforanstaltning for Østrig med hensyn til afgiftsfri indførsel (EFT L 350, s. 12), og af Rådets forordning (EF) nr. 2744/98 af 14. december 1998 om ændring af forordning (EF) nr. 355/94 og om forlængelse af den midlertidige undtagelse for Tyskland og Østrig (EFT L 345, s. 9), i betragtning af »fællesskabsbestemmelserne om toldfritagelse, særlig [Rådets] forordning (EØF) nr. 918/83 [af 28. marts 1983 om en fællesskabsordning vedrørende fritagelse for import- og eksportafgifter (EFT L 105, s. 12)] og princippet om toldunion« samt retssikkerhedsprincippet og princippet om beskyttelse af den berettigede forventning, og dels gyldigheden af Rådets direktiv 69/169/EØF af 28. maj 1969 om harmonisering af lovgivning om fritagelse for omsætningsafgifter og punktafgifter ved indførsel i den internationale rejsetrafik (EFT L 133, s. 6) samt »de hertil på nationalt plan udstedte gennemførelsesbestemmelser« i betragtning af »målet om harmonisering af omsætnings- og punktafgifter i medlemsstaterne, om liberalisering og lettelser for rejsetrafikken med tredjelande og om at skabe overensstemmelse mellem afgifts- og toldfritagelser i rejsetrafikken«, har Domstolen (Tredje Afdeling), sammensat af afdelingsformanden, A. Rosas, og dommerne R. Schintgen (refererende dommer) og N. Colneric, generaladvokat: J. Kokott, justitssekretær: R. Grass, den 1. april 2004 afsagt kendelse, hvis konklusion lyder således:
   Anmodningen om præjudiciel afgørelse forelagt af Landesgericht für Zivilrechtssachen Wien ved kendelse af 7. april 2003 afvises.
   
      (1)  EFT C 251 af 18.10.2003.